Reverse Engineering σε Περιβάλλον Linux, Μέρος 0: Μέρος 0 - Εισαγωγή στο Reverse Code Engineering
Description: This is issue 32 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #32
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Επόμενο Περιεχόμενα ### 1. Μέρος 0 - Εισαγωγή στο Reverse Code Engineering "In the beginning the Universe was created. This has made a lot of people very angry and been widely regarded as a bad move."- HGG Book 2 Τη δεκαετία του '60-'70 τα προγράμματα άρχισαν να μεγαλώνουν και να γίνονται χαώδη (βλέπε ΙΒΜ OS/360). Ο Dikjstra προσπάθησε να βάλει τάξη αλλά ήταν ήδη αργά :) Πολλοί προγραμματιστές βρέθηκαν στη δύσκολη κατάσταση να λαμβάνουν τόνους παρατημένου κώδικα (σε assembly βέβαια) που έπρεπε να χρησιμοποιήσουν. Τα σχόλια που συνόδευαν τα προγράμματα ήταν συχνά λειψά και στη χειρότερη περίπτωση λανθασμένα(!). Οι επιλογές ήταν δύο· να ξαναγραφεί ο κώδικας από την αρχή ή να χρησιμοποιηθεί (με τα χίλια ζόρια) όπως είναι. Οποιοσδήποτε, όμως, δρόμος απαιτούσε την πλήρη κατανόηση του ήδη υπάρχοντος κώδικα. Ήταν μια δύσκολη δουλειά αλλά κάποιος έπρεπε να την κάνει. Έτσι λοιπόν γεννήθηκε το Reverse Code Engineering. Σήμερα τα πράγματα είναι πολύ διαφορετικά από τη μεριά των developers. Οι εφαρμογές αναπτύσσονται σχεδόν αποκλειστικά σε γλώσσες υψηλού επιπέδου (και με εργαλεία ακόμα πιο υψηλού επιπέδου). Οι ίδιοι οι προγραμματιστές, τις περισσότερες φορές, δεν έρχονται σε επαφή με τον object κώδικα που παράγουν οι compilers. Τα έτοιμα modules, που καλούνται να χρησιμοποιήσουν, είναι σε μορφή πηγαίου κώδικα ή σε βιβλιοθήκες με καλά καθορισμένη διεπαφή. Μπορεί η διαδικασία παραγωγής να έχει αλλάξει, ο τελικός χρήστης όμως έχει στα χέρια του ότι και παλιότερα: μια ακατανόητη, για την πλειονότητα, σειρά από bytes (εξαιρούνται τα open source) κρυμμένα πίσω από στρώματα αφαιρετικότητας (πχ εικονίδιο). Τώρα πια η τέχνη του RCE εξασκείται κυρίως από περίεργους χρήστες και σπάνια από developers. Τώρα έφτασε η μαγική στιγμή για να ορίσουμε το Reverse Code Engineering. Σε ελεύθερη μετάφραση στα ελληνικά ονομάζεται Αντίστροφη Μηχανική Κώδικα και είναι η διαδικασία κατά την οποία εξάγεται η λειτουργικότητα ενός προγράμματος από τον κώδικα του, ο οποίος συνήθως βρίσκεται σε κάποια "δύσπεπτη" (συνήθως assembly) μορφή. Σε αυτό το σημείο θα ήταν σκόπιμο να αναφερθούμε λίγο στη έννοια cracker. Σε κάποιον εκτός των πραγμάτων ίσως να θυμίζει τα μπισκότα που δίνουμε στους παπαγάλους (Poly wanna cracker?). Συχνά συνδέεται με τον κόσμο των δικτύων και αναφέρεται στον κακόβουλο hacker ο οποίος σπέρνει την καταστροφή στο πέρασμα του :) Στον σύμπαν του RCE το cracking αναφέρεται στη διαδικασία, κατά την οποία προσπαθούμε να ξεπεράσουμε ένα σύστημα ασφαλείας στο επίπεδο του λογισμικού (πχ copy protection). Είναι ουσιαστικά υποκατηγορία του RCE διότι αν και χρησιμοποιεί τις ίδιες τεχνικές έχει πιο περιορισμένο σκοπό και σπάνια απαιτεί την πλήρη κατανόηση του λογισμικού. Επόμενο Περιεχόμενα