Ελληνικά στο Linux: Ενεργοποίηση των locales
Description: This is issue 32 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #32
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Επόμενο Προηγούμενο Περιεχόμενα ### 2. Ενεργοποίηση των locales Το επόμενο βήμα που θα πρέπει να κάνετε είναι να ενεργοποιήσετε τα ελληνικά locales στο σύστημά σας. Για να το κάνετε αυτό, καλό θα ήταν να συμβουλευτείτε τις οδηγίες που δίνει η διανομή σας. Και, φυσικά, να φροντίσετε (πρίν από οτιδήποτε) τα ελληνικά locales να είναι εγκατεστημένα. Προσέξτε πως αν δεν τα ενεργοποιήσετε, τότε τίποτα από όλα αυτά που αναφέρουμε εδώ δεν πρόκειται να δουλέψει σωστά. (Συνοπτικά, έχω ακούσει ότι για SuSE θα πρέπει να κάνετε το απαραίτητο βήμα μέσω του YAST, ενώ για Redhat/Mandrake, υπάρχει το αρχείο /etc/sysconfig/i18n όπου ορίζονται οι μεταβλητές των locales και η γλώσσα). Αν έχετε αναλυτικές οδηγίες για κάποια διανομή, ευχαρίστως να τις συμπεριλάβω σε αυτό το κείμενο. Αν είστε σίγουροι πως έχετε εγκατεστημένα τα locales και ξέρετε πώς να τα ενεργοποιήσετε, τότε πρέπει να ορίσετε το LC_CTYPE ώς el ή el_GR ή greek, ανάλογα με τη διανομή που χρησιμοποιείτε. Για να έχετε ελληνικό πληκτρολόγιο η παραπάνω μεταβλητή είναι αρκετή. Αν θέλετε να χρησιμοποιείτε τα εξελληνισμένα προγράμματα και να βλέπετε τα μενού στα παράθυρα στα ελληνικα, τότε πρέπει να ορίσετε την LC_MESSAGES όπως και την LC_CTYPE. Ένας manual τρόπος να ορίσετε τις δύο αυτές μεταβλητές είναι να ανοίξετε το αρχείο εκίννησης του shell σας, π.χ. το .bash_login ή το .bash_profile ή το .bashrc (ανάλογα με τη διανομή που χρησιμοποιείτε) που υπάρχει στο home directory σας και να γράψετε:
    export LC_CTYPE=el_GR
    export LC_MESSAGES=el_GR
### 2.1 Για το RedHat Aνοίγουμε το αρχείο /etc/sysconfig/i18n και φροντίζουμε ώστε να υπάρχουν οι εξής γραμμες:
    LANG="el_GR"
    SUPPORTED="en_US.UTF-8:en_US:en:el_GR.UTF-8:el_GR:el"
    LC_CTYPE="el_GR"
Μετά το πείραγμα αυτού του αρχείου, θα πρέπει το RedHat με κάποιο τρόπο να ξαναδιαβάσει αυτό το αρχείο. Ένας γρήγορος τρόπος να το κάνετε αυτό είναι να βγείτε σε init 1 με την εντολή telinit 1 και ξανά σε init 3 με την εντολή telinit 3. Οι πιο αρχάριοι μπορούν να κάνουν ένα reboot (shutdown) του μηχανήματος αν μπερδεύονται με τα inits. ### 2.2 Για το Mandrake Ανοίγουμε το αρχείο /etc/sysconfig/i18n και φροντίζουμε ώστε να μοιάζει κάπως έτσι:
    LANG="el_GR"
    SUPPORTED="en_US.UTF-8:en_US:en:el_GR.UTF-8:el_GR:el"
    LC_CTYPE="el_GR"
Μετά το πείραγμα αυτού του αρχείου, θα πρέπει το Mandrake με κάποιο τρόπο να ξαναδιαβάσει αυτό το αρχείο. Ένας γρήγορος τρόπος να το κάνετε αυτό είναι να βγείτε σε init 1 με την εντολή telinit 1 και ξανά σε init 3 με την εντολή telinit 3. Οι πιο αρχάριοι μπορούν να κάνουν ένα reboot (shutdown) του μηχανήματος αν μπερδεύονται με τα inits. ### 2.3 Για το Slackware Στο Slackware τα πράγματα είναι πολύ εύκολα. Προσθέστε τις παρακάτω γραμμές είτε στο /etc/profile ή στο ~/.bash_login:
    export LANG=el_GR
    export LC_CTYPE=el_GR
    export LC_NUMERIC=POSIX
    export LC_TIME=POSIX
    export LC_COLLATE=POSIX
    export LC_MONETARY=POSIX
    export LC_MESSAGES=POSIX
    export LC_PAPER=POSIX
    export LC_NAME=POSIX
    export LC_ADDRESS=POSIX
    export LC_TELEPHONE=POSIX
    export LC_MEASUREMENT=POSIX
    export LC_IDENTIFICATION=POSIX
Όσες επιπλέον μεταβλητές περιβάλλοντος θέλετε να δείχνουν σε el_GR, αλλάξτε κατάλληλα στις παραπάνω γραμμές το POSIX με el_GR. ### 2.4 Για Debian Στο Debian, τα locales εγκαθίστανται και ρυθμίζονται με τις εξής εντολές: # apt-get install locales # dpkg-reconfigure locales Στη συνέχεια επιλέγετε el_GR.ISO8859-7 ή/και ότι άλλο χρειαζόσαστε. Επόμενο Προηγούμενο Περιεχόμενα